title: Rozhodnutie Rady (EÚ) 2018/1062 zo 16. júla 2018 o pozícii, ktorá sa má v mene Európskej únie prijať v Spoločnom výbore CETA zriadenom Komplexnou hospodárskou a obchodnou dohodou medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie rokovacieho poriadku Spoločného výboru CETA a osobitných výborov

text:
                  27.7.2018

                  SK

                  Úradný vestník Európskej únie

                  L 190/13

         ROZHODNUTIE RADY (EÚ) 2018/1062
         zo 16. júla 2018
         o pozícii, ktorá sa má v mene Európskej únie prijať v Spoločnom výbore CETA zriadenom Komplexnou hospodárskou a obchodnou dohodou medzi Kanadou na jednej strane a Európskou úniou a jej členskými štátmi na strane druhej, pokiaľ ide o prijatie rokovacieho poriadku Spoločného výboru CETA a osobitných výborov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 91 v spojení s článkom 100 ods. 2, článkom 207 ods. 4 prvým pododsekom a s článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady (EÚ) 2017/37 (1) sa stanovuje podpísanie Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v mene Európskej únie (ďalej len „dohoda“). Dohoda bola podpísaná 30. októbra 2016.

                     (2)

                     Rozhodnutím Rady (EÚ) č. 2017/38 (2) sa stanovuje predbežné vykonávanie častí dohody vrátane zriadenia Spoločného výboru CETA a osobitných výborov. Dohoda sa predbežne vykonáva od 21. septembra 2017.

                     (3)

                     Podľa článku 26.1 ods. 4 písm. d) dohody Spoločný výbor CETA prijme vlastný rokovací poriadok.

                     (4)

                     Podľa článku 26.2 ods. 4 dohody osobitné výbory stanovia alebo zmenia svoj rokovací poriadok, v prípade, že to budú považovať za vhodné.

                     (5)

                     Spoločný výbor CETA počas svojho prvého rokovania prijme svoj rokovací poriadok, ako sa uvádza v dohode.

                     (6)

                     Pokiaľ sa osobitné výbory podľa článku článku 26.2 ods. 4 nerozhodnú inak, má sa tento rokovací poriadok primerane uplatňovať v osobitných výboroch.

                     (7)

                     Preto je vhodné stanoviť pozíciu, ktorá sa má prijať v mene Únie v Spoločnom výbore CETA na základe pripojeného návrhu rozhodnutia Spoločného výboru CETA vo veci jeho rokovacieho poriadku, aby sa zabezpečilo efektívne plnenie dohody,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Európskej únie prijať v Spoločnom výbore CETA zriadenom Komplexnou hospodárskou a obchodnou dohodou (CETA) medzi Kanadou na jednej strane a Európskou úniou a jej členskými štátmi na strane druhej, týkajúca sa rokovacieho poriadku Spoločného výboru CETA a osobitných výborov, je založená na návrhu rozhodnutia Spoločného výboru CETA pripojenom k tomuto rozhodnutiu.

            Článok 2
            Toto rozhodnutie je určené Komisii.

            V Bruseli 16. júla 2018

                  Za Radu

                  predsedníčka

               J. BOGNER-STRAUSS

            (1)  Rozhodnutie Rady (EÚ) 2017/37 z 28. októbra 2016 o podpise Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v mene Európskej únie (Ú. v. EÚ L 11, 14.1.2017, s. 1).

            (2)  Rozhodnutie Rady (EÚ) 2017/38 z 28. októbra 2016 o predbežnom vykonávaní Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (Ú. v. EÚ L 11, 14.1.2017, s. 1080).

            NÁVRH
            ROZHODNUTIA SPOLOČNÉHO VÝBORU CETA č. […/2018]
            z …,
            ktorým prijíma svoj rokovací poriadok a rokovací poriadok osobitných výborov
            SPOLOČNÝ VÝBOR CETA,
            so zreteľom na Komplexnú hospodársku a obchodnú dohodu (CETA) medzi Kanadou na jednej strane a Európskou úniou a jej členskými štátmi na strane druhej, a najmä jej článok 261 ods. 4 písm. d) a článok 262 ods. 4,
            keďže:

                        (1)

                        Od 21. septembra 2017 sa predbežne vykonávajú určité časti dohody v súlade s článkom 30.7 ods. 3 dohody.

                        (2)

                        Podľa článku 26.1 ods. 4 písm. d) dohody má Spoločný výbor CETA prijať svoj rokovací poriadok.

                        (3)

                        Podľa článku 26.2 ods. 4 dohody osobitné výbory stanovia alebo zmenia svoj rokovací poriadok, v prípade, že to budú považovať za vhodné,

                  ROZHODOL TAKTO:
            Týmto sa prijíma rokovací poriadok Spoločného výboru CETA a jeho osobitných výborov, ako sa uvádza v prílohe.

               V … dňa …

                     Za Spoločný výbor CETA

                     spolupredsedovia

            PRÍLOHA
            ROKOVACÍ PORIADOK SPOLOČNÉHO VÝBORU CETA

               Pravidlo 1
               Zloženie a predsedníctvo

                  (1)   Spoločný výbor CETA, ktorý bol zriadený v súlade s článkom 26.1 Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej (ďalej len „dohoda“), bude plniť svoje povinnosti, ako je uvedené v článku 26.1 dohody, niesť zodpovednosť za vykonávanie a uplatňovanie dohody a plnenie jej všeobecných cieľov.

                  (2)   Na základe článku 26.1 ods. 1 dohody bude Spoločný výbor CETA zložený zo zástupcov zmluvných strán dohody (ďalej len „členovia Spoločného výboru CETA“) a bude mu spolupredsedať minister Kanady pre medzinárodný obchod a člen Európskej komisie zodpovedný za obchod. Spolupredsedovia sa môžu nechať zastupovať nimi určenými osobami v súlade s článkom 26.1 ods. 1 dohody.

                  (3)   Zmluvné strany v tomto rokovacom poriadku sú tie, ktoré sú vymedzené v článku 1.1 dohody.

               Pravidlo 2
               Zastúpenie

                  (1)   Každá zmluvná strana dohody oznámi druhej zmluvnej strane dohody zoznam svojich členov v spoločnom výbore CETA. Zoznam bude spravovať a v aktuálnom stave udržiavať sekretariát Spoločného výboru CETA.

                  (2)   Ak sa spolupredseda Spoločného výboru CETA nemôže zúčastniť na zasadnutí, môže ho zastupovať ním určená osoba. Spolupredseda alebo ním určená osoba bude o tomto poverení písomne informovať druhého spolupredsedu a príslušné kontaktné miesto v dostatočnom časovom predstihu pred konaním zasadnutia.

                  (3)   Osoba určená spolupredsedom Spoločného výboru CETA bude uplatňovať práva tohto spolupredsedu v rozsahu poverenia. V tomto rokovacom poriadku sa budú následné odkazy na členov a spolupredsedov Spoločného výboru CETA chápať tak, že zahŕňajú aj určenú osobu.

               Pravidlo 3
               Sekretariát Spoločného výboru CETA
               Kontaktné miesta CETA určené zmluvnými stranami dohody v súlade s článkom 26.5 dohody budú pôsobiť ako sekretariát Spoločného výboru CETA.

               Pravidlo 4
               Zasadnutia

                  (1)   Na základe článku 26.1 ods. 2 dohody bude Spoločný výbor CETA zasadať raz za rok alebo na žiadosť ktorejkoľvek zmluvnej strany dohody. Zasadnutia sa budú konať striedavo v Bruseli a Ottawe, pokiaľ spolupredsedovia nerozhodnú inak.

                  (2)   V súlade s článkom 26.6 ods. 1 dohody sa zasadnutia Spoločného výboru CETA môžu konať formou videokonferencie alebo telekonferencie.

                  (3)   Každé zasadnutie Spoločného výboru CETA zvolá sekretariát Spoločného výboru CETA na deň a miesto, na ktorých sa zmluvné strany dohody dohodli. Ako je uvedené v článku 26.6 ods. 2, zmluvné strany dohody sa budú snažiť, aby sa zasadnutie uskutočnilo do 30 dní od doručenia žiadosti jednej zmluvnej strany dohody o zasadnutie druhej.

               Pravidlo 5
               Delegácia
               Členov Spoločného výboru CETA môžu sprevádzať vládni úradníci. Spolupredsedovia Spoločného výboru CETA budú pred každým zasadnutím informovaní o plánovanom zložení delegácií jednotlivých zmluvných strán dohody.

               Pravidlo 6
               Dokumenty
               Ak rokovania Spoločného výboru CETA vychádzajú z písomných podkladových dokumentov, sekretariát Spoločného výboru CETA tieto dokumenty očísluje a rozpošle ako dokumenty Spoločného výboru CETA.

               Pravidlo 7
               Korešpondencia

                  (1)   Korešpondencia adresovaná spolupredsedom Spoločného výboru CETA sa doručuje sekretariátu Spoločného výboru CETA, ktorý ju v prípade potreby rozpošle členom Spoločného výboru CETA.

                  (2)   Korešpondenciu od spolupredsedov Spoločného výboru CETA posiela jej príjemcom sekretariát Spoločného výboru CETA, ktorý ju očísluje a v prípade potreby rozpošle ostatným členom Spoločného výboru CETA.

               Pravidlo 8
               Program zasadnutí

                  (1)   Predbežný program každého zasadnutia vypracuje sekretariát Spoločného výboru CETA. Členom Spoločného výboru CETA a spolupredsedom sa rozposiela spolu s relevantnými dokumentmi najneskôr 15 kalendárnych dní pred začiatkom zasadnutia.

                  (2)   Predbežný program obsahuje body, ktorých zaradenie do programu si od sekretariátu Spoločného výboru CETA vyžiadali zmluvné strany dohody zaslaním žiadosti spolu s príslušnými dokumentmi, a to najneskôr 21 dní pred začiatkom zasadnutia.

                  (3)   Spolupredsedovia Spoločného výboru CETA zverejnia spoločne schválenú verziu predbežného programu Spoločného výboru CETA pred zasadnutím s prihliadnutím na uplatnenie článku 26.4 dohody.

                  (4)   Spoločný výbor CETA schváli program na začiatku každého zasadania. Do programu možno zaradiť aj body, ktoré nie sú uvedené v predbežnom programe, ak sa tak zmluvné strany dohody dohodnú.

                  (5)   Spolupredsedovia Spoločného výboru CETA môžu na základe vzájomnej dohody pozvať na zasadnutia pozorovateľov, vrátane zástupcov iných orgánov zmluvných strán dohody alebo nezávislých expertov, aby poskytli informácie ku konkrétnemu okruhu otázok.

                  (6)   Predsedovia Spoločného výboru CETA môžu na základe vzájomnej dohody skrátiť alebo predĺžiť lehoty uvedené v odsekoch 1 a 2 s cieľom zohľadniť požiadavky konkrétneho prípadu.

               Pravidlo 9
               Zápisnica

                  (1)   Návrh zápisnice z každého zasadnutia vypracuje sekretariát Spoločného výboru CETA zvyčajne do 21 dní od ukončenia zasadnutia, pokiaľ sa na základe vzájomnej dohody nerozhodne inak.

                  (2)   V zápisnici sa spravidla zhrnie každý bod programu a prípadne sa uvedú:

                              a)

                              dokumenty predložené Spoločnému výboru CETA;

                              b)

                              vyhlásenia, ktorých uvedenie v zápisnici požadoval niektorý člen Spoločného výboru CETA a a

                              c)

                              prijaté rozhodnutia a odporúčania, dohodnuté spoločné vyhlásenia a pracovné závery prijaté v súvislosti s konkrétnymi bodmi.

                  (3)   Zápisnica bude obsahovať mená, tituly a príslušnosť všetkých osôb, ktoré sa na zasadnutí zúčastnili v akomkoľvek postavení.

                  (4)   Zápisnicu písomne schvália spolupredsedovia do 28 dní odo dňa konania zasadnutia alebo v inej lehote, na ktorej sa dohodnú zmluvné strany dohody. Po schválení zápisnice kontaktné osoby sekretariátu Spoločného výboru CETA podpíšu jej dve vyhotovenia a každá zmluvná strana dohody dostane jeden originál týchto dokumentov. Zmluvné strany môžu rozhodnúť, že sa táto požiadavka splní podpisom a výmenou elektronických kópií. Kópie podpísanej zápisnice sa rozpošlú zástupcom Spoločného výboru CETA.

                  (5)   Sekretariát Spoločného výboru CETA vypracuje aj zhrnutie zápisníc. Po schválení znenia zhrnutia spolupredsedami Spoločného výboru CETA sa toto zhrnutie zápisnice zverejní s prihliadnutím na uplatnenie článku 26.4 dohody.

               Pravidlo 10
               Rozhodnutia a odporúčania

                  (1)   Spoločný výbor CETA prijíma rozhodnutia týkajúce sa všetkých záležitostí, ak sa to stanovuje v tejto dohode, a môže prijať aj vhodné odporúčania. Spoločný výbor CETA koná na základe vzájomnej dohody, ako sa uvádza v článku 26.3 ods. 3 dohody.

                  (2)   Ak s tým zmluvné strany dohody súhlasia na základe vzájomnej dohody, môže v období medzi zasadnutiami Spoločný výbor CETA prijať rozhodnutia alebo odporúčania písomným postupom. Na tento účel spolupredsedovia pošlú znenie návrhu v písomnej forme členom Spoločného výboru CETA podľa pravidla 7 s lehotou, do ktorej musia členovia vyjadriť akékoľvek výhrady alebo zmeny, ktoré navrhujú. Prijaté návrhy budú po uplynutí lehoty oznámené podľa pravidla 7 a budú uvedené v zápisnici z ďalšieho zasadnutia.

                  (3)   V prípadoch, keď má Spoločný výbor CETA podľa dohody právomoc prijímať rozhodnutia, odporúčania alebo výklady, označia sa takéto akty slovami „Rozhodnutie“, „Odporúčanie“ alebo „Výklad“. Sekretariát Spoločného výboru CETA pridelí každému rozhodnutiu, odporúčaniu alebo výkladu poradové číslo, dátum prijatia a opis jeho predmetu. V každom rozhodnutí sa stanoví dátum nadobudnutia jeho účinnosti, a to s výhradou ukončenia akýchkoľvek nevyhnutných vnútorných požiadaviek a postupov.

                  (4)   Každé rozhodnutie, odporúčanie alebo výklad podpisujú spolupredsedovia Spoločného výboru CETA.

                  (5)   Zmluvné strany dohody zabezpečia, že rozhodnutia, odporúčania alebo výklady prijaté Spoločným výborom CETA, budú zverejnené.

                  (6)   V prípade rozhodnutí Spoločného výboru CETA, ktorými sa menia protokoly a prílohy k dohode podľa článku 30.2 ods. 2 dohody, sú všetky jazykové znenia rovnako autentické, ako sa uvádza v článku 30.11 dohody.

               Pravidlo 11
               Zverejňovanie a dôvernosť

                  (1)   Pokiaľ nie je v dohode uvedené inak, alebo pokiaľ inak nerozhodnú spolupredsedovia, zasadnutia Spoločného výboru CETA nie sú verejne prístupné.

                  (2)   Ak zmluvná strana dohody poskytne Spoločnému výboru CETA alebo niektorému osobitnému výboru či inému subjektu zriadenému podľa dohody informácie, ktoré považuje za dôverné alebo chránené pred ich prezradením v zmysle zákonov a predpisov, druhá zmluvná strana dohody bude zaobchádzať s týmito informáciami ako s dôvernými v súlade s článkom 26.4 dohody.

               Pravidlo 12
               Jazyky

                  (1)   Úradnými jazykmi Spoločného výboru CETA sú úradné jazyky zmluvných strán dohody.

                  (2)   Pracovné jazyky Spoločného výboru CETA sú angličtina a/alebo francúzština. Pokiaľ spolupredsedovia nerozhodnú inak, Spoločný výbor CETA bežne vychádza pri svojich rokovaniach z dokumentov vypracovaných v týchto jazykoch.

               Pravidlo 13
               Výdavky

                  (1)   Každá zmluvná strana dohody znáša akékoľvek výdavky, ktoré jej vzniknú v dôsledku účasti na zasadnutiach Spoločného výboru CETA.

                  (2)   Výdavky na organizáciu zasadnutí a rozmnožovanie dokumentov hradí zmluvná strana dohody, ktorá je organizátorom zasadnutia.

                  (3)   Výdavky na tlmočenie z pracovných jazykov a do pracovných jazykov Spoločného výboru na zasadnutiach hradí zmluvná strana dohody, ktorá je organizátorom zasadnutia. Zmluvná strana dohody, ktorá žiada o tlmočenie a preklad do iných alebo z iných než pracovných jazykov uvedených v pravidle 12, za tieto služby aj platí.

               Pravidlo 14
               Osobitné výbory a iné subjekty

                  (1)   Podľa článku 26.1 ods. 4 písm. b) dohody Spoločný výbor CETA dohliada na prácu osobitných výborov a iných subjektov zriadených podľa dohody.

                  (2)   Spoločný výbor CETA bude písomne informovaný o kontaktných osobách určených osobitnými výbormi alebo inými subjektmi zriadenými podľa tejto dohody. Celá príslušná korešpondencia, všetky dokumenty a oznámenia medzi kontaktnými osobami každého osobitného výboru týkajúce sa plnenia dohody sa posielajú zároveň aj sekretariátu Spoločného výboru CETA.

                  (3)   Osobitné výbory podajú správu Spoločnému výboru CETA o výsledkoch a záveroch každého svojho zasadnutia v zmysle článku 26.2 ods. 6

                  (4)   Pokiaľ osobitné výbory nerozhodnú inak, v zmysle článku 26.2 ods. 4 dohody sa tento rokovací poriadok bude primerane uplatňovať v osobitných výboroch a ostatných subjektoch zriadených podľa dohody.


Rozhodnutie Komisie z 03/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8786 - APG Asset Management / DV4 / Qatari Diar Europe LLP) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie zástupcov vlád členských štátov (EÚ, Euratom) 2018/1150 z 25. júla 2018, ktorým sa vymenúva sudca Súdneho dvora

text:
                  20.8.2018

                  SK

                  Úradný vestník Európskej únie

                  L 209/1

         ROZHODNUTIE ZÁSTUPCOV VLÁD ČLENSKÝCH ŠTÁTOV (EÚ, Euratom) 2018/1150
         z 25. júla 2018,
         ktorým sa vymenúva sudca Súdneho dvora
         ZÁSTUPCOVIA VLÁD ČLENSKÝCH ŠTÁTOV EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 19,
         so zreteľom na Zmluvu o fungovaní Európskej únie, a najmä na jej články 253 a 255,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 106a ods. 1,
         keďže:

                     (1)

                     Funkčné obdobie štrnástich sudcov a piatich generálnych advokátov Súdneho dvora sa skončí 6. októbra 2018. Je potrebné pristúpiť k vymenovaniam na účely obsadenia týchto funkcií na obdobie od 7. októbra 2018.

                     (2)

                     Funkčné obdobie sudcov a generálnych advokátov trvá šesť rokov.

                     (3)

                     Za sudcu Súdneho dvora bol navrhnutý Nuno José CARDOSO DA SILVA PIÇARRA.

                     (4)

                     Výbor stanovený v článku 255 Zmluvy o fungovaní Európskej únie zaujal stanovisko k vhodnosti Nuna Josého CARDOSA DA SILVU PIÇARRU vykonávať funkciu sudcu Súdneho dvora,

               PRIJALI TOTO ROZHODNUTIE:

            Článok 1
            Nuno José CARDOSO DA SILVA PIÇARRA sa vymenúva za sudcu Súdneho dvora na obdobie od 7. októbra 2018 do 6. októbra 2024.

            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

            V Bruseli 25. júla 2018

                  Predseda

               N. MARSCHIK


Rozhodnutie Komisie z 30/08/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8982 - Ivanhoe Cambridge / Public Sector Pension Investment Board / LPs) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Komisie (EÚ) 2018/1222 z 5. septembra 2018 o navrhovanej iniciatíve občanov s názvom „End the Cage Age“ [oznámené pod číslom C(2018) 5829]

text:
                  10.9.2018

                  SK

                  Úradný vestník Európskej únie

                  L 227/7

         ROZHODNUTIE KOMISIE (EÚ) 2018/1222
         z 5. septembra 2018
         o navrhovanej iniciatíve občanov s názvom „End the Cage Age“

               [oznámené pod číslom C(2018) 5829]

         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         keďže:

                     (1)

                     Predmet navrhovanej iniciatívy občanov s názvom „End the Cage Age“ sa vzťahuje na: „stovky miliónov hospodárskych zvierat v EÚ, ktoré musia trpieť, pretože sú väčšiu časť svojho života chované v klietkach. Vyzývame Európsku komisiu, aby ukončila toto nehumánne zaobchádzanie s hospodárskymi zvieratami“.

                     (2)

                     Ciele navrhovanej iniciatívy občanov sa týkajú tohto problému: „Klietky spôsobujú utrpenie obrovskému počtu hospodárskych zvierat každý rok. Sú kruté a zbytočné, pretože systémy poskytujúce lepšie životné podmienky a fungujúce bez klietok sú životaschopným modelom. Komisia sa preto vyzýva, aby navrhla právne predpisy s cieľom zakázať používanie: klietok pre nosnice, králiky, mládky, plemenné brojlery, plemenné nosnice, prepelice, kačky a husi; pôrodných klietok pre prasnice; kotercov pre prasnice tam, kde ešte nie sú zakázané; jednomiestnych kotercov pre teľatá tam, kde ešte nie sú zakázané.“

                     (3)

                     Zmluva o Európskej únii (ZEÚ) podporuje občianstvo Únie a ďalej prehlbuje demokratické fungovanie Únie okrem iného tým, že sa v nej stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (4)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (5)

                     Právny akt Únie na účely vykonávania zmlúv sa môže prijať na základe článku 43 ods. 2 ZFEÚ, ak sú potrebné ustanovenia na dosiahnutie cieľov spoločnej poľnohospodárskej politiky vrátane zákazu umiestňovania do klietok v poľnohospodárskej výrobe.

                     (6)

                     Navrhovaná iniciatíva občanov v rozsahu, v akom je zameraná na iniciovanie vypracovania návrhov Komisie na právny akt, ktorým sa stanovia zákazy vzťahujúce sa na poľnohospodársku výrobu, zjavne nie je mimo rámca právomocí Komisie predložiť návrh právneho aktu Únie na účely vykonávania zmlúv v súlade s článkom 4 ods. 2 písm. b) nariadenia.

                     (7)

                     Okrem toho bol v súlade s článkom 3 ods. 2 nariadenia vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie, ako sa stanovuje v článku 2 Zmluvy o EÚ.

                     (8)

                     Navrhovaná iniciatíva občanov s názvom „End the Cage Age“ by sa preto mala zaregistrovať,

               PRIJALA TOTO ROZHODNUTIE:

            Článok 1

               1.   Navrhovaná iniciatíva občanov s názvom „End the Cage Age“ je týmto zaregistrovaná.

               2.   Vyhlásenia o podpore navrhovanej iniciatívy občanov sa môžu zbierať na základe predpokladu, že cieľom iniciatívy je iniciovať návrh Komisie na právny akt, ktorým sa stanovia zákazy vzťahujúce sa na poľnohospodársku výrobu.

            Článok 2
            Toto rozhodnutie nadobúda účinnosť 11. septembra 2018.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom „End the Cage Age“, ktorých zastupuje pani Léopoldine CHARBONNEAUX a pani Olga KIKOU, ktoré pôsobia ako kontaktné osoby.

            V Bruseli 5. septembra 2018

                  Za Komisiu

               Frans TIMMERMANS

                  prvý podpredseda

            (1)  Ú. v. EÚ L 65, 11.3.2011, s. 1.


Rozhodnutie Komisie z 27/07/2017 ktorým sa koncentrácia vyhlasuje za zlučiteľnú so spoločným trhom (Vec COMP/M.8435 - FMC / DUPONT DIVESTMENT BUSINESS) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Rady (EÚ) 2018/1256 z 18. septembra 2018, ktorým sa vymenúva náhradník Výboru regiónov navrhnutý Spolkovou republikou Nemecko

text:
                  20.9.2018

                  SK

                  Úradný vestník Európskej únie

                  L 237/11

         ROZHODNUTIE RADY (EÚ) 2018/1256
         z 18. septembra 2018,
         ktorým sa vymenúva náhradník Výboru regiónov navrhnutý Spolkovou republikou Nemecko
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 305,
         so zreteľom na návrh nemeckej vlády,
         keďže:

                     (1)

                     Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

                     (2)

                     V dôsledku skončenia funkčného obdobia pána Svena AMBROSYHO sa uvoľnilo miesto náhradníka Výboru regiónov,

               PRIJALA TOTO ROZHODNUTIE:

            Článok 1
            Na zvyšný čas funkčného obdobia, ktoré trvá do 25. januára 2020, sa za náhradníka Výboru regiónov vymenúva:

                        —

                        pán Oliver SCHENK, Chef der Staatskanzlei und Staatsminister für Bundes- und Europaangelegenheiten (Freistaat Sachsen).

            Článok 2
            Toto rozhodnutie nadobúda účinnosť dňom jeho prijatia.

            V Bruseli 18. septembra 2018

                  Za Radu

                  predseda

               G. BLÜMEL

            (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

            (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

            (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: Rozhodnutie Európskeho parlamentu (EÚ) 2018/1309 z 18. apríla 2018 o absolutóriu za plnenie všeobecného rozpočtu Európskej únie za rozpočtový rok 2016, oddiel I – Európsky parlament

text:
               3.10.2018

               SK

               Úradný vestník Európskej únie

               L 248/1

      ROZHODNUTIE EURÓPSKEHO PARLAMENTU (EÚ) 2018/1309
      z 18. apríla 2018
      o absolutóriu za plnenie všeobecného rozpočtu Európskej únie za rozpočtový rok 2016, oddiel I – Európsky parlament
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2016 (1),

                  —

                  so zreteľom na konsolidovanú ročnú účtovnú závierku Európskej únie za rozpočtový rok 2016 [COM(2017)365 – C8-0248/2017] (2),

                  —

                  so zreteľom na správu o rozpočtovom a finančnom hospodárení za rozpočtový rok 2016, oddiel I – Európsky parlament (3),

                  —

                  so zreteľom na výročnú správu vnútorného audítora za rozpočtový rok 2016,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2016 spolu s odpoveďami inštitúcií (4),

                  —

                  so zreteľom na vyhlásenie o vierohodnosti vedenia účtov (5) a zákonnosti a riadnosti príslušných operácií, ktoré poskytol Dvor audítorov za rozpočtový rok 2016 v súlade s článkom 287 Zmluvy o fungovaní Európskej únie,

                  —

                  so zreteľom na článok 314 ods. 10 a článok 318 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 164, 165 a 166,

                  —

                  so zreteľom na rozhodnutie Predsedníctva zo 16. júna 2014 o vnútorných pravidlách pre plnenie rozpočtu Európskeho parlamentu (7), a najmä na jeho článok 22,

                  —

                  so zreteľom na článok 94 a článok 98 ods. 3 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0105/2018),

                  A.

                  keďže predseda 28. júna 2017 prijal účtovnú závierku Európskeho parlamentu za rozpočtový rok 2016;

                  B.

                  keďže generálny tajomník ako hlavný povoľujúci úradník vymenovaný delegovaním 10. júla 2017 potvrdil, že má primeranú istotu o tom, že zdroje pridelené do rozpočtu Európskeho parlamentu sa použili na plánovaný účel a v súlade so zásadami riadneho finančného hospodárenia a že zavedené kontrolné postupy poskytujú potrebné záruky, pokiaľ ide o zákonnosť a riadnosť príslušných operácií;

                  C.

                  keďže podľa článku 166 ods. 1 nariadenia (EÚ, Euratom) č. 966/2012 sa vyžaduje, aby každá inštitúcia Únie prijala všetky vhodné kroky s cieľom reagovať na poznámky pripojené k rozhodnutiu Európskeho parlamentu o absolutóriu;

                  1.

                  udeľuje svojmu predsedovi absolutórium za plnenie rozpočtu Európskeho parlamentu za rozpočtový rok 2016;

                  2.

                  uvádza svoje poznámky v priloženom uznesení;

                  3.

                  poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ L 48, 24.2.2016.

         (2)  Ú. v. EÚ C 323, 28.9.2017, s. 1.

         (3)  Ú. v. EÚ C 266, 11.8.2017, s. 1.

         (4)  Ú. v. EÚ C 322, 28.9.2017, s. 1.

         (5)  Ú. v. EÚ C 322, 28.9.2017, s. 10.

         (6)  Ú. v. EÚ L 298, 26.10.2012, s. 1.

         (7)  PE 422.541/Bur.


title: Rozhodnutie Rady (EÚ) 2018/1561 z 15. októbra 2018, ktorým sa stanovuje pozícia, ktorá sa má v mene Európskej únie zaujať vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o prijatie rozhodnutia Výboru DHP ohľadom pristúpenia Chorvátskej republiky k Európskej únii

text:
                  18.10.2018

                  SK

                  Úradný vestník Európskej únie

                  L 261/23

         ROZHODNUTIE RADY (EÚ) 2018/1561
         z 15. októbra 2018,
         ktorým sa stanovuje pozícia, ktorá sa má v mene Európskej únie zaujať vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o prijatie rozhodnutia Výboru DHP ohľadom pristúpenia Chorvátskej republiky k Európskej únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie (ďalej len „ZFEÚ“), a najmä na jej článok 207 a článok 218 ods. 9,
         so zreteľom na Dočasnú dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“) (1),
         so zreteľom na návrh Európskej komisie,
         keďže:

                     (1)

                     Dohoda bola v mene Únie podpísaná 15. januára 2009 na základe rozhodnutia Rady 2009/152/ES (2) a predbežne sa vykonáva od 4. augusta 2014.

                     (2)

                     Zmluva o pristúpení Chorvátskej republiky k Európskej únii bola podpísaná 9. decembra 2011 a nadobudla platnosť 1. júla 2013.

                     (3)

                     Chorvátska republika pristúpila k dohode uložením aktu o pristúpení 8. novembra 2017.

                     (4)

                     Podľa článku 102 dohody môže Výbor DHP rozhodnúť o akýchkoľvek pozmeňujúcich opatreniach, ktoré môžu byť potrebné v súvislosti s pristúpením nových členských štátov k Únii.

                     (5)

                     Je vhodné stanoviť pozíciu, ktorá sa má v mene Únie zaujať, pokiaľ ide o prijatie rozhodnutia Výboru DHP na jeho výročnom zasadnutí ohľadom zmien dohody, ktoré sú potrebné v súvislosti s pristúpením Chorvátskej republiky k Únii,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Európskej únie zaujať vo Výbore DHP zriadenom Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane, pokiaľ ide o prijatie rozhodnutia Výboru DHP na jeho výročnom zasadnutí ohľadom pristúpenia Chorvátskej republiky k Únii, je založená na návrhu rozhodnutia Výboru DHP pripojenom k tomuto rozhodnutiu.

            Článok 2
            Rozhodnutie Výboru DHP sa po jeho prijatí uverejní v Úradnom vestníku Európskej únie.

            V Luxemburgu 15. októbra 2018

                  Za Radu

                  predsedníčka

               F. MOGHERINI

            (1)  Ú. v. EÚ L 57, 28.2.2009, s. 2.

            (2)  Rozhodnutie Rady 2009/152/ES z 20. novembra 2008 o podpise a predbežnom vykonávaní Dočasnej dohody o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (Ú. v. EÚ L 57, 28.2.2009, s. 1).

            NÁVRH
            ROZHODNUTIE VÝBORU DHP č. …/2018
            zriadeného Dočasnou dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane
            z …
            týkajúce sa pristúpenia Chorvátskej republiky k Európskej únii,
            VÝBOR DHP,
            so zreteľom na Dočasnú dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“), ktorá bola podpísaná v Bruseli 15. januára 2009 a predbežne sa vykonáva od 4. augusta 2014, a najmä na jej články 100, 102 a 107,
            so zreteľom na Zmluvu o pristúpení Chorvátskej republiky k Európskej únii (ďalej len „Únia“) a akt o pristúpení k dohode, ktorý Chorvátska republika uložila 8. novembra 2017,
            keďže:

                        (1)

                        Podľa dohody a tohto rozhodnutia je zmluvná strana Stredná Afrika tvorená Kamerunskou republikou.

                        (2)

                        Dohoda sa uplatňuje na jednej strane na územia, na ktorých sa uplatňuje Zmluva o fungovaní Európskej únie a za podmienok stanovených v uvedenej zmluve, a na druhej strane na územie Kamerunskej republiky.

                        (3)

                        Podľa článku 102 ods. 3 dohody môže Výbor DHP rozhodnúť o akýchkoľvek pozmeňujúcich opatreniach, ktoré môžu byť potrebné v súvislosti s pristúpením nových členských štátov k Únii,

                  PRIJAL TOTO ROZHODNUTIE:

               Článok 1
               Chorvátska republika ako zmluvná strana dohody rovnakým spôsobom ako ostatné členské štáty Únie prijíma a berie na vedomie znenie dohody, ako aj príloh, protokolov a vyhlásení, ktoré sú k nej pripojené.

               Článok 2
               Článok 107 dohody sa nahrádza takto:

                     „Článok 107
                     Autentické znenia
                     Táto dohoda je vyhotovená v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom všetky znenia sú rovnako autentické.“

               Článok 3
               Únia oznámi Kamerunskej republike chorvátske znenie dohody.

               Článok 4

                  1.   Ustanovenia dohody sa uplatňujú na tovar vyvážaný buď z Kamerunskej republiky do Chorvátskej republiky alebo z Chorvátskej republiky do Kamerunskej republiky, ktorý spĺňa pravidlá pôvodu platné na území zmluvných strán dohody a ktorý bol k 4. augustu 2014 v colnom režime tranzit alebo v dočasnom uskladnení, v colnom sklade alebo v slobodnom pásme v Kamerunskej republike alebo v Chorvátskej republike.

                  2.   V prípadoch uvedených v odseku 1 sa poskytuje preferenčné zaobchádzanie pod podmienkou, že colným orgánom dovážajúcej krajiny sa do štyroch mesiacov od nadobudnutia účinnosti tohto rozhodnutia predloží dôkaz o pôvode dodatočne vydaný colnými orgánmi vyvážajúcej krajiny.

               Článok 5
               Kamerunská republika sa zaväzuje, že nevznesie žiadne nároky a žiadosti, nezavedie žiadne nápravné opatrenia, ani nezmení alebo nezruší žiadnu koncesiu podľa článkov XXIV.6 a XXVIII Všeobecnej dohody o clách a obchode (GATT) z roku 1994 alebo článku XXI Všeobecnej dohody o obchode so službami (GATS) v súvislosti s pristúpením Chorvátskej republiky k Európskej únii.

               Článok 6
               Toto rozhodnutie nadobúda účinnosť dňom jeho podpisu.
               Články 3 a 4 sa však uplatňujú od 4. augusta 2014.

               V …

                     Za Kamerunskú republiku

                     Za Európsku úniu


title: Rozhodnutie Rady (EÚ) 2018/1572 z 15. októbra 2018 o uplatňovaní predpisov Európskej hospodárskej komisie Organizácie Spojených národov č. 9, 63 a 92 o jednotných ustanoveniach pre typové schvaľovanie trojkolesových vozidiel, mopedov a náhradných systémov tlmenia výfuku pre vozidlá kategórie L z hľadiska emisií zvuku v Únii

text:
                  19.10.2018

                  SK

                  Úradný vestník Európskej únie

                  L 262/55

         ROZHODNUTIE RADY (EÚ) 2018/1572
         z 15. októbra 2018
         o uplatňovaní predpisov Európskej hospodárskej komisie Organizácie Spojených národov č. 9, 63 a 92 o jednotných ustanoveniach pre typové schvaľovanie trojkolesových vozidiel, mopedov a náhradných systémov tlmenia výfuku pre vozidlá kategórie L z hľadiska emisií zvuku v Únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej články 114 a 207 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Rozhodnutím Rady 97/836/ES (1) Únia pristúpila k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (2) („revidovaná dohoda z roku 1958“).

                     (2)

                     Účelom harmonizovaných požiadaviek predpisu Európskej hospodárskej komisie Organizácie Spojených národov (ďalej len „EHK OSN“) č. 9 o jednotných ustanoveniach na účely typového schvaľovania vozidiel kategórií L2, L4 a L5 z hľadiska emisií zvuku, predpisu EHK OSN č. 63 o jednotných ustanoveniach na účely typového schvaľovania vozidiel kategórie L1 z hľadiska emisií zvuku a predpisu EHK OSN č. 92 o jednotných ustanoveniach na účely typového schvaľovania nepôvodných náhradných systémov tlmenia výfuku (NORESS) pre vozidlá kategórií L1, L2, L3, L4 a L5 z hľadiska emisií zvuku (ďalej len „predpisy OSN č. 9, 63 a 92“) je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby tieto vozidlá poskytovali vysokú úroveň bezpečnosti a ochrany. Vozidlá kategórie L zahŕňajú ľahké vozidlá, ako napríklad bicykle s pohonným systémom, dvojkolesové alebo trojkolesové mopedy, motocykle s postranným vozíkom a bez neho, trojkolky a štvorkolky.

                     (3)

                     Nariadením Európskeho parlamentu a Rady (EÚ) č. 168/2013 (3) a delegovaným nariadením Komisie (EÚ) č. 134/2014 (4) sa stanovuje právomoc na prijatie prípustných hladín zvuku, požiadaviek na náhradné výfukové systémy a skúšobné postupy pre dvojkolesové a trojkolesové motorové vozidlá a štvorkolky.

                     (4)

                     V prílohách IV, V a VI k nariadeniu (EÚ) č. 168/2013 a prílohe IX k nariadeniu (EÚ) č. 134/2014 sú uvedené požiadavky na typové schválenie motorových vozidiel kategórie L z hľadiska ich prípustnej hladiny zvuku a výfukového systému.

                     (5)

                     Únia dňom svojho pristúpenia k revidovanej dohode z roku 1958 pristúpila k niekoľkým predpisom OSN uvedeným v prílohe II k rozhodnutiu 97/836/ES; Predpisy OSN č. 9, 63 a 92 neboli zahrnuté do uvedeného zoznamu.

                     (6)

                     Ako sa stanovuje v článku 3 ods. 3 rozhodnutia 97/836/ES a podľa článku 1 ods. 7 revidovanej dohody z roku 1958 sa Únia môže rozhodnúť uplatňovať jeden, niekoľko či všetky predpisy OSN, ku ktorým nepristúpila v čase svojho pristúpenia k revidovanej dohode z roku 1958.

                     (7)

                     V nadväznosti na najnovšie zmeny predpisov OSN č. 9, 63 a 92, ktorými sa zosúladili s príslušnými technickými ustanoveniami nariadení (EÚ) č. 168/2013 a (EÚ) č. 134/2014, je teraz vhodné, aby Únia uplatňovala predpisy OSN č. 9, 63 a 92 s cieľom stanoviť spoločné harmonizované požiadavky na medzinárodnej úrovni. Spoločnosti z Únie by sa tak mohli riadiť len jedným súborom požiadaviek uznávaným na celom svete, najmä zmluvnými stranami revidovanej dohody z roku 1958,

               PRIJALA TOTO ROZHODNUTIE:

            Článok 1
            Európska únia uplatňuje predpis EHK OSN č. 9 o jednotných ustanoveniach na účely typového schvaľovania vozidiel kategórií L2, L4 a L5 z hľadiska emisií zvuku, predpis EHK OSN č. 63 o jednotných ustanoveniach na účely typového schvaľovania vozidiel kategórie L1 z hľadiska emisií zvuku a predpis EHK OSN č. 92 o jednotných ustanoveniach na účely typového schvaľovania nepôvodných náhradných systémov tlmenia výfuku (NORESS) pre vozidlá kategórií L1, L2, L3, L4 a L5 z hľadiska emisií zvuku.

            Článok 2
            Komisia oznámi toto rozhodnutie generálnemu tajomníkovi Organizácie Spojených národov.

            Článok 3
            Toto rozhodnutie je určené Komisii.

            V Luxemburgu 15. októbra 2018

                  Za Radu

                  predsedníčka

               E. KÖSTINGER

            (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78).

            (2)  Ú. v. ES L 346, 17.12.1997, s. 81.

            (3)  Nariadenie Európskeho parlamentu a Rady (EÚ) č. 168/2013 z 15. januára 2013 o schvaľovaní a dohľade nad trhom dvoj- alebo trojkolesových vozidiel a štvorkoliek (Ú. v. EÚ L 60, 2.3.2013, s. 52).

            (4)  Delegované nariadenie Komisie (EÚ) č. 134/2014 zo 16. decembra 2013, ktorým sa dopĺňa nariadenie Európskeho parlamentu a Rady (EÚ) č. 168/2013, pokiaľ ide o požiadavky na environmentálne vlastnosti a výkon pohonnej jednotky, a ktorým sa mení jeho príloha V (Ú. v. EÚ L 53, 21.2.2014, s. 1).


Rozhodnutie Komisie z 15/06/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.8861 - Comcast / Sky) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Komisie (EÚ) 2018/1701 zo 7. novembra 2018 o navrhovanej iniciatíve občanov s názvom „Povinné označovanie potravín ako nevegetariánske/vegetariánske/vegánske“ [oznámené pod číslom C(2018) 7300]

text:
                  13.11.2018

                  SK

                  Úradný vestník Európskej únie

                  L 285/80

         ROZHODNUTIE KOMISIE (EÚ) 2018/1701
         zo 7. novembra 2018
         o navrhovanej iniciatíve občanov s názvom „Povinné označovanie potravín ako nevegetariánske/vegetariánske/vegánske“

               [oznámené pod číslom C(2018) 7300]

         (Iba anglické znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
         keďže:

                     (1)

                     Predmet navrhovanej iniciatívy občanov s názvom „Povinné označovanie potravín ako nevegetariánske/vegetariánske/vegánske“ sa vzťahuje na: „Označovanie potravín pre vegetariánov/vegánov“.

                     (2)

                     Ciele navrhovanej iniciatívy občanov sa vzťahujú na tento problém: „Vegetariáni a vegáni majú v celej EÚ ťažkosti so zisťovaním, ktoré potraviny sú pre nich vhodné. Musíme si preštudovať zloženie potravín aby sme zistili, či je výrobok vhodný na nákup a obzvlášť ostražito musíme preskúmať nejednoznačné zložky potravín, ktoré by mohli byť rastlinného alebo živočíšneho pôvodu. Komplikuje to navyše skutočnosť, že EÚ nemá jednotný jazyk. Navrhujeme preto právne predpisy nariaďujúce označovanie všetkých potravinových výrobkov jedným z troch jednoduchých obrázkových štítkov, ktoré daný výrobok označia za nevegetariánsky, vegetariánsky alebo vegánsky.“

                     (3)

                     Zmluva o Európskej únii (ZEÚ) podporuje občianstvo Únie a ďalej prehlbuje demokratické fungovanie Únie okrem iného tým, že sa v nej stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

                     (4)

                     Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky ústretové a primerané povahe iniciatívy občanov.

                     (5)

                     Právny akt Únie sa môže na účely vykonávania zmlúv prijať na aproximáciu zákonov, iných právnych predpisov a správnych opatrení v členských štátoch, ktoré majú za cieľ vytváranie a fungovanie vnútorného trhu na základe článku 114 Zmluvy o fungovaní Európskej únie (ZFEÚ).

                     (6)

                     Navrhovaná iniciatíva občanov preto nie je zjavne mimo rámca právomocí Komisie, ktoré jej umožňujú predložiť návrh právneho aktu Únie na účely vykonávania zmlúv v súlade s článkom 4 ods. 2 písm. b) nariadenia.

                     (7)

                     Okrem toho bol v súlade s článkom 3 ods. 2 nariadenia vytvorený občiansky výbor a boli určené kontaktné osoby a navrhovaná iniciatíva občanov nepredstavuje zjavné zneužitie práva, nie je zjavne neopodstatnená alebo šikanujúca, ani nie je zjavne v rozpore s hodnotami Únie, ako sa stanovuje v článku 2 ZEÚ.

                     (8)

                     Navrhovaná iniciatíva občanov s názvom „Povinné označovanie potravín ako nevegetariánske/vegetariánske/vegánske“ by sa preto mala zaregistrovať.

               PRIJALA TOTO ROZHODNUTIE:

            Článok 1
            Týmto sa registruje navrhovaná iniciatíva občanov s názvom „Povinné označovanie potravín ako nevegetariánske/vegetariánske/vegánske“.

            Článok 2
            Toto rozhodnutie nadobúda účinnosť 12. novembra 2018.

            Článok 3
            Toto rozhodnutie je určené organizátorom (členom občianskeho výboru) navrhovanej iniciatívy občanov s názvom „Povinné označovanie potravín ako nevegetariánske/vegetariánske/vegánske“ zastúpenej paňou Madeleinou KAYOVOU a paňou Stefaniou DELPRETEOVOU, ktoré konajú ako kontaktné osoby.

            V Bruseli 7. novembra 2018

                  Za Komisiu

               Frans TIMMERMANS

                  podpredseda

            (1)  Ú. v. EÚ L 65, 11.3.2011, s. 1.


Rozhodnutie Komisie z 15/11/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9132 - CDC Habitat / SwissLife REIM / ICF Novedis) podľa nariadenia Rady (ES) č. 139/2004 (Iba francúzské znenie je autentické)


Rozhodnutie Komisie z 27/11/2018 ktorým sa koncentrácia vyhlasuje za zlučiteľnú so spoločným trhom (Vec COMP/M.9137 - REHAU Verwaltungszentrale AG / MB Barter & Trading Holding AG) podľa nariadenia Rady (ES) č. 139/2004 (Iba nemecké znenie je autentické)


title: Rozhodnutie Rady (EÚ) 2018/1867 z 26. novembra 2018 o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP (Omnibus II) (Text s významom pre EHP)

text:
                  29.11.2018

                  SK

                  Úradný vestník Európskej únie

                  L 304/29

         ROZHODNUTIE RADY (EÚ) 2018/1867
         z 26. novembra 2018
         o pozícii, ktorá sa má prijať v mene Európskej únie v Spoločnom výbore EHP k zmene prílohy IX (Finančné služby) k Dohode o EHP (Omnibus II)
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej články 50, 53, 62 a 114 v spojení s článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:

                     (1)

                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

                     (2)

                     Podľa článku 98 Dohody o EHP sa na základe rozhodnutia Spoločného výboru EHP okrem iného môže meniť príloha IX k uvedenej dohode, ktorá obsahuje ustanovenia týkajúce sa finančných služieb.

                     (3)

                     Smernica Európskeho parlamentu a Rady 2014/51/EÚ (3) sa má začleniť do Dohody o EHP.

                     (4)

                     Príloha IX k Dohode o EHP by sa preto mala zodpovedajúcim spôsobom zmeniť.

                     (5)

                     Pozícia Únie v Spoločnom výbore EHP by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať v Spoločnom výbore EHP k navrhovaným zmenám prílohy IX (Finančné služby) k Dohode o EHP, je založená na návrhu rozhodnutia Spoločného výboru EHP pripojenému k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 26. novembra 2018

                  Za Radu

                  predsedníčka

               J. BOGNER-STRAUSS

            (1)  Ú. v. ES L 305, 30.11.1994, s. 6.

            (2)  Ú. v. ES L 1, 3.1.1994, s. 3.

            (3)  Smernica Európskeho parlamentu a Rady 2014/51/EÚ zo 16. apríla 2014, ktorou sa menia smernice 2003/71/ES a 2009/138/ES a nariadenia (ES) č. 1060/2009, (EÚ) č. 1094/2010 a (EÚ) č. 1095/2010 v súvislosti s právomocami európskeho orgánu dohľadu (Európsky orgán pre poisťovníctvo a dôchodkové poistenie zamestnancov) a európskeho orgánu dohľadu (Európsky orgán pre cenné papiere a trhy), (Ú. v. EÚ L 153, 22.5.2014, s. 1).

            NÁVRH
            ROZHODNUTIE SPOLOČNÉHO VÝBORU EHP č. …/2018
            z …,
            ktorým sa mení príloha IX (Finančné služby) k Dohode o EHP
            SPOLOČNÝ VÝBOR EHP,
            so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
            keďže:

                        (1)

                        Smernica Európskeho parlamentu a Rady 2014/51/EÚ zo 16. apríla 2014, ktorou sa menia smernice 2003/71/ES a 2009/138/ES a nariadenia (ES) č. 1060/2009, (EÚ) č. 1094/2010 a (EÚ) č. 1095/2010 v súvislosti s právomocami európskeho orgánu dohľadu (Európsky orgán pre poisťovníctvo a dôchodkové poistenie zamestnancov) a európskeho orgánu dohľadu (Európsky orgán pre cenné papiere a trhy) (1), sa má začleniť do Dohody o EHP.

                        (2)

                        Príloha IX k Dohode o EHP by sa preto mala zodpovedajúcim spôsobom zmeniť,

                  PRIJAL TOTO ROZHODNUTIE:

               Článok 1
               Príloha IX k Dohode o EHP sa mení takto:

                           1.

                           Bod 1 (smernica Európskeho parlamentu a Rady 2009/138/ES) sa mení takto:

                                       i)

                                       dopĺňa sa táto zarážka:

                                                   „–

                                                      32014 L 0051: smernica Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014, s. 1).“;

                                       ii)

                                       dopĺňajú sa tieto úpravy:

                                                   „k)

                                                   Odkazy na právomoci EIOPA podľa článkov 18 a 19 nariadenia Európskeho parlamentu a Rady (EÚ) č. 1094/2010 v smernici sa chápu, v prípadoch uvedených v bode 31h tejto prílohy a v súlade s ním, ako odkazy na právomoci Dozorného úradu EZVO, pokiaľ ide o štáty EZVO.

                                                   l)

                                                   V článku 52 ods. 3 a v článku 77f ods. 1 sa za slovo „Rade“ vkladajú slová, „Dozornému úradu EZVO, Stálemu výboru štátov EZVO“.

                                                   m)

                                                   V článku 65a sa za slovo „EIOPA“ vkladajú slová „alebo prípadne Dozorný úrad EZVO (v príslušnom gramatickom tvare)“.

                                                   n)

                                                   Odkazmi na „centrálne banky Európskeho systému centrálnych bánk (ESCB)“ a „centrálne banky ESCB“ v článku 70 sa okrem ich významu v smernici rozumejú aj národné banky štátov EZVO.

                                                   o)

                                                   Pokiaľ ide o štáty EZVO, v článku 138 ods. 4 sa pod slovom „EIOPA“ rozumie „Dozorný úrad EZVO“ a pod slovami „ak orgán EIOPA vyhlási“ sa rozumie „ak Dozorný úrad EZVO na základe návrhov EIOPA vyhlási“.

                                                   p)

                                                   Informácie, ktoré pochádzajú zo štátov EZVO, môže EIOPA v rámci dohôd o spolupráci uzatvorenými podľa článku 172 ods. 4 písm. e) alebo článku 260 ods. 5 písm. e) s tretími krajinami alebo ich orgánmi, poskytnúť iba s výslovným súhlasom príslušných orgánov, ktoré ich poskytli, a ak je to vhodné, výhradne na účely, na ktoré tieto orgány udelili svoj súhlas.

                                                   q)

                                                   V článku 308b ods. 15, pokiaľ ide o štáty EZVO, sa pod slovami „23. máj 2014“ rozumie „dátum nadobudnutia účinnosti rozhodnutia Spoločného výboru EHP č. …/… z … [toto rozhodnutie]“.“

                           2.

                           V bodoch 29b (smernica Európskeho parlamentu a Rady 2003/71/ES), 31eb (nariadenie Európskeho parlamentu a Rady (ES) č. 1060/2009) a 31i (nariadenie Európskeho parlamentu a Rady (EÚ) č. 1095/2010) sa dopĺňa táto zarážka:

                                       „–

                                          32014 L 0051: smernica Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014, s. 1).“

                           3.

                           V bode 31h (nariadenie Európskeho parlamentu a Rady (EÚ) č. 1094/2010) sa dopĺňa tento text:
                           „, zmenené týmto právnym predpisom:

                                       —

                                          32014 L 0051: smernica Európskeho parlamentu a Rady 2014/51/EÚ zo 16. apríla 2014 (Ú. v. EÚ L 153, 22.5.2014, s. 1).“

               Článok 2
               Znenia smernice 2014/51/EÚ v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.

               Článok 3
               Toto rozhodnutie nadobúda účinnosť […] pod podmienkou, že boli doručené všetky oznámenia podľa článku 103 ods. 1 Dohody o EHP (*1).

               Článok 4
               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci Spoločného výboru EHP

               (1)  Ú. v. EÚ L 153, 22.5.2014, s. 1.

               (*1)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady z 26. novembra 2018, ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2018

text:
                  29.11.2018

                  SK

                  Úradný vestník Európskej únie

                  C 430/1

         ROZHODNUTIE RADY
         z 26. novembra 2018,
         ktorým sa prijíma pozícia Rady k návrhu opravného rozpočtu Európskej únie č. 6 na rozpočtový rok 2018
         (2018/C 430/01)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 314 v spojení so Zmluvou o založení Európskeho spoločenstva pre atómovú energiu, a najmä jej článkom 106a,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 44,
         keďže:

                     —

                     rozpočet Únie na rozpočtový rok 2018 sa s konečnou platnosťou prijal 30. novembra 2017 (2),

                     —

                     Komisia 16. októbra 2018 predložila návrh obsahujúci návrh opravného rozpočtu č. 6 k všeobecnému rozpočtu na rozpočtový rok 2018,

                     —

                     aby bolo možné prijať návrh opravného rozpočtu č. 6 k všeobecnému rozpočtu na rok 2018 ešte pred koncom roka musí Rada konať bezodkladne. Preto je v súlade s článkom 3 ods. 3 rokovacieho poriadku Rady odôvodnené skrátiť osemtýždňovú lehotu potrebnú na informovanie národných parlamentov stanovenú v článku 4 protokolu č. 1,

               ROZHODLA TAKTO:

            Jediný článok
            Pozícia Rady k návrhu opravného rozpočtu Európskej únie č. 6 na rozpočtový rok 2018 bola prijatá 26. novembra 2018.
            Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.

            V Bruseli 26. novembra 2018

                  Za Radu

                  predsedníčka

               J. BOGNER-STRAUSS

            (1)  Ú. v. EÚ L 193, 30.7.2018, s. 1.

            (2)  Ú. v. EÚ L 57, 28.2.2018, s. 1.


title: Rozhodnutie Rady (SZBP) 2018/1884 z 3. decembra 2018, ktorým sa predlžuje účinnosť a mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia

text:
                  4.12.2018

                  SK

                  Úradný vestník Európskej únie

                  L 308/41

         ROZHODNUTIE RADY (SZBP) 2018/1884
         z 3. decembra 2018,
         ktorým sa predlžuje účinnosť a mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 12. augusta 2010 prijala rozhodnutie 2010/452/SZBP (1), na základe ktorého sa predlžuje pozorovateľská misia Európskej únie v Gruzínsku (EUMM Georgia) zriadená jednotnou akciou Rady 2008/736/SZBP (2).

                     (2)

                     Rada 12. decembra 2016 prijala rozhodnutie (SZBP) 2016/2238 (3), ktorým sa mandát misie EUMM Georgia predlžuje do 14. decembra 2018 a stanovuje referenčná suma do 14. decembra 2017.

                     (3)

                     Rada 7. decembra 2017 prijala rozhodnutie (SZBP) 2017/2263 (4), ktorým sa stanovila referenčná suma do 14. decembra 2018.

                     (4)

                     Politický a bezpečnostný výbor odporučil v nadväznosti na strategické preskúmanie z roku 2018 predĺžiť mandát misie EUMM Georgia do 14. decembra 2020.

                     (5)

                     Rozhodnutie 2010/452/SZBP by sa malo zodpovedajúcim spôsobom zmeniť.

                     (6)

                     Misia EUMM Georgia bude prebiehať v kontexte situácie, ktorá sa môže zhoršiť a mohla by narušiť dosahovanie cieľov vonkajšej činnosti Únie uvedených v článku 21 zmluvy,

               PRIJALA TOTO ROZHODNUTIE:

            Článok 1
            Rozhodnutie 2010/452/SZBP sa mení takto:

                        1.

                        V článku 14 ods. 1 sa dopĺňa tento pododsek:
                        „Referenčná suma určená na pokrytie výdavkov spojených s misiou v období od 15. decembra 2018 do 14. decembra 2020 je 38 200 000 EUR.“

                        2.

                        V článku 18 sa druhý odsek nahrádza takto:
                        „Platí do 14. decembra 2020.“

            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 15. decembra 2018.

            V Bruseli 3. decembra 2018

                  Za Radu

                  predseda

               N. HOFER

            (1)  Rozhodnutie Rady 2010/452/SZBP z 12. augusta 2010 o pozorovateľskej misii Európskej únie v Gruzínsku, EUMM Georgia (Ú. v. EÚ L 213, 13.8.2010, s. 43).

            (2)  Jednotná akcia Rady 2008/736/SZBP z 15. septembra 2008 o pozorovateľskej misii Európskej únie v Gruzínsku, EUMM Georgia (Ú. v. EÚ L 248, 17.9.2008, s. 26).

            (3)  Rozhodnutie Rady (SZBP) 2016/2238 z 12. decembra 2016, ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia (Ú. v. EÚ L 337, 13.12.2016, s. 15).

            (4)  Rozhodnutie Rady (SZBP) 2017/2263 zo 7. decembra 2017, ktorým sa mení rozhodnutie 2010/452/SZBP o pozorovateľskej misii Európskej únie v Gruzínsku, EUMM Georgia (Ú. v. EÚ L 324, 8.12.2017, s. 51).


title: Rozhodnutie Rady (SZBP) 2018/1930 z 10. decembra 2018, ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
                  10.12.2018

                  SK

                  Úradný vestník Európskej únie

                  LI 313/5

         ROZHODNUTIE RADY (SZBP) 2018/1930
         z 10. decembra 2018,
         ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 17. marca 2014 prijala rozhodnutie 2014/145/SZBP (1).

                     (2)

                     Rada sa domnieva, že vzhľadom na usporiadanie tzv. „volieb“ v tzv. „Doneckej ľudovej republike“ a „Luhanskej ľudovej republike“11. novembra 2018 by sa na zoznam osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2014/145/SZBP malo zaradiť deväť osôb.

                     (3)

                     Príloha k rozhodnutiu 2014/145/SZBP by sa mala zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Osoby uvedené v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/145/SZBP.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Bruseli 10. decembra 2018

                  Za Radu

                  predsedníčka

               F. MOGHERINI

            (1)  Rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (Ú. v. EÚ L 78, 17.3.2014, s. 16).

            PRÍLOHA
            Na zoznam osôb uvedený v prílohe k rozhodnutiu 2014/145/SZBP sa zaraďujú tieto osoby:

                           Meno

                           Informácie o totožnosti

                           Odôvodnenie

                           Dátum zaradenia na zoznam

                           „167.

                           Olga Valerievna POZDNYAKOVA/Olga Valeryevna POZDNYAKOVA
                           (Ольга Валерьевна ПОЗДНЯКОВА)
                           Olga Valeriyivna POZDNYAKOVA
                           (Ольга Валеріївна Позднякова)

                           Dátum narodenia: 30.3.1982
                           Miesto narodenia: Šachty, Rostovská oblasť, ZSSR

                           „Predsedníčka“„ústrednej volebnej komisie“ tzv. „Doneckej ľudovej republiky“. V tejto funkcii sa zúčastnila na organizovaní tzv. „volieb“11. novembra 2018 v tzv. „Doneckej ľudovej republike“, a tak aktívne podporovala a vykonávala činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovala.

                           10.12.2018

                           168.

                           Elena Valerievna KRAVCHENKO/Elena Valeryevna KRAVCHENKO
                           (Елена Валериевна КРАВЧЕНКО)
                           Olena Valeriyivna KRAVCHENKO
                           (Олена Валеріївна Кравченко)

                           Dátum narodenia: 22.2.1983
                           Miesto narodenia: Sverdlovsk (Jekaterinburg), ZSSR

                           „Predsedníčka“„ústrednej volebnej komisie“ tzv. „Luhanskej ľudovej republiky“. V tejto funkcii sa zúčastnila na organizovaní tzv. „volieb“11. novembra 2018 v tzv. „Luhanskej ľudovej republike“, a tak aktívne podporovala činnosti a vykonávala politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizovala.

                           10.12.2018

                           169.

                           Leonid Ivanovich PASECHNIK
                           (Леонид Иванович ПАСЕЧНИК)
                           Leonid Іvanovych PASICHNYK
                           (Леонід Іванович ПАСІЧНИК)

                           Dátum narodenia: 15.3.1970
                           Miesto narodenia: Vorošilovgrad – Luhansk, Vorošilovgradská oblasť, Ukrajinská SSR

                           „Zvolený vedúci predstaviteľ“ tzv. „Luhanskej ľudovej republiky“. Prevzatím a vykonávaním tejto funkcie aktívne podporoval a vykonával činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018

                           170.

                           Vladimir Anatolievich BIDYOVKA/Vladimir Anatolievich BIDEVKA
                           (Владимир Анатольевич Бидёвка)
                           Volodymyr Anatoliyovych BIDIOVKA
                           (Володимир Анатолійович Бiдьовка)

                           Dátum narodenia: 7.3.1981
                           Miesto narodenia: Makijvka (Donecká oblasť)

                           „Predseda“ tzv. „Ľudovej rady“ tzv. „Doneckej ľudovej republiky“. Prevzatím a vykonávaním tejto funkcie aktívne podporoval a vykonával činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018

                           171.

                           Denis Nikolaevich MIROSHNICHENKO
                           (Денис Николаевич МИРОШНИЧЕНКО)

                           Dátum narodenia: 8.12.1987
                           Miesto narodenia: Luhansk

                           „Predseda“ tzv. „Ľudovej rady“ tzv. „Luhanskej ľudovej republiky“. Prevzatím a vykonávaním tejto funkcie aktívne podporoval a vykonával činnosti a politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018

                           172.

                           Aleksey Alekseevich NAYDENKO
                           (Алексей Алексеевич Найденко)
                           Oleksii Oleksiyovych NAYDENKO
                           (Олексій Олексійович Найденко)

                           Dátum narodenia: 2.6.1980
                           Miesto narodenia: Doneck

                           „Predseda“„ústrednej volebnej komisie“ tzv. „Doneckej ľudovej republiky“. V tejto funkcii sa zúčastnil na organizovaní tzv. „volieb“11. novembra 2018 v tzv. „Doneckej ľudovej republike“, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018

                           173.

                           Vladimir Yurievich VYSOTSKIY
                           (Владимир Юрьевич Высоцкий)
                           Volodymyr Yuriyovych VYSOTSKYI
                           (Володимир Юрійович Висоцький)

                           Dátum narodenia: 7.4.1985
                           Miesto narodenia: Krymská autonómna republika

                           „Tajomník“„ústrednej volebnej komisie“ tzv. „Doneckej ľudovej republiky“. V tejto funkcii sa zúčastnil na organizovaní tzv. „volieb“11. novembra 2018 v tzv. „Doneckej ľudovej republike“, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018

                           174.

                           Maksim Aleksandrovich SVIDCHENKO
                           (Максим Александрович Свидченко)
                           Maksym Oleksandrovych SVIDCHENKO
                           Максим Олександрович Свідченко

                           Dátum narodenia: 6.4.1978

                           „Podpredseda“„ústrednej volebnej komisie“ tzv. „Luhanskej ľudovej republiky“. V tejto funkcii sa zúčastnil na organizovaní tzv. „volieb“11. novembra 2018 v tzv. „Luhanskej ľudovej republike“, a tak aktívne podporoval a vykonával politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018

                           175.

                           Ekaterina Vasilyevna TERESHCHENKO/Ekaterina Vasilievna TERESHCHENKO
                           (Екатерина Васильевна Терещенко)
                           Kateryna Vasylivna TERESHCHENKO
                           (Катерина Василівна Терещенко)

                           Dátum narodenia: 31.5.1986

                           „Tajomníčka“„ústrednej volebnej komisie“ tzv. „Luhanskej ľudovej republiky“. V tejto funkcii sa zúčastnila na organizovaní tzv. „volieb“11. novembra 2018 v tzv. „Luhanskej ľudovej republike“, a tak aktívne podporovala a vykonávala politiky, ktoré narúšajú územnú celistvosť, zvrchovanosť a nezávislosť Ukrajiny, a ďalej ju destabilizoval.

                           10.12.2018“


title: Rozhodnutie Rady (EÚ) 2019/53 z 20. decembra 2018 o pozícii, ktorá sa má v mene Európskej únie zaujať na konferencii zmluvných strán Rotterdamského dohovoru, pokiaľ ide o postupy zabezpečovania súladu

text:
                  14.1.2019

                  SK

                  Úradný vestník Európskej únie

                  L 10/64

         ROZHODNUTIE RADY (EÚ) 2019/53
         z 20. decembra 2018
         o pozícii, ktorá sa má v mene Európskej únie zaujať na konferencii zmluvných strán Rotterdamského dohovoru, pokiaľ ide o postupy zabezpečovania súladu
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 192 ods. 1 a článok 207 ods. 3 v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     Rotterdamský dohovor o udeľovaní predbežného súhlasu po predchádzajúcom ohlásení pre vybrané nebezpečné chemikálie a pesticídy v medzinárodnom obchode („dohovor“) bol uzavretý v mene Únie rozhodnutím Rady 2006/730/ES (1) a nadobudol platnosť 24. februára 2004.

                     (2)

                     Podľa článku 22 dohovoru môže konferencia zmluvných strán prijať dodatočné prílohy k dohovoru, ktoré sa týkajú procedurálnych, vedeckých, technických alebo administratívnych záležitostí.

                     (3)

                     Na 9. riadnom zasadnutí konferencie zmluvných strán, ktoré sa má uskutočniť od 29. apríla do 10. mája 2019, zmluvné strany zvážia prijatie dodatočnej procedurálnej prílohy na účely zavedenia mechanizmu pre zisťovanie nesúladu, ako sa vyžaduje v článku 17 dohovoru.

                     (4)

                     Je vhodné stanoviť pozíciu, ktorá sa má v mene Únie zaujať na konferencii zmluvných strán, keďže dodatočná procedurálna príloha bude pre Úniu záväzná.

                     (5)

                     Únia opätovne potvrdzuje nevyhnutnosť podpory a globálneho odhodlania v súvislosti s lepším vykonávaním mnohostranných environmentálnych dohôd a noriem.

                     (6)

                     Vzhľadom na to, že dohovor patrí tak do právomoci Únie, ako aj do právomoci členských štátov, Komisia a členské štáty by mali v záujme dosiahnutia jednotného vystupovania Únie na medzinárodnej úrovni úzko spolupracovať na prijatí mechanizmu na zabezpečenie súladu,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie zaujať na nadchádzajúcej konferencii zmluvných strán Rotterdamského dohovoru, je podporiť návrh aktu o súlade pripojený k tomuto rozhodnutiu.
            Menšie zmeny návrhu aktu o súlade pripojeného k tomuto rozhodnutiu môžu zástupcovia Únie v závislosti od vývoja počas nadchádzajúcej konferencie zmluvných strán dohodnúť bez ďalšieho rozhodnutia Rady po konzultácii s členskými štátmi počas koordinačných zasadnutí na mieste.

            Článok 2
            Toto rozhodnutie nadobúda účinnosť dňom jeho prijatia.

            Článok 3
            Toto rozhodnutie sa uverejní v Úradnom vestníku Európskej únie.

            V Bruseli 20. decembra 2018

                  Za Radu

                  predsedníčka

               E. KÖSTINGER

            (1)  Rozhodnutie Rady 2006/730/ES z 25. septembra 2006 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode (Ú. v. EÚ L 299, 28.10.2006, s. 23).

            PRÍLOHA

               Návrh rozhodnutia RC-9/[ ]: Postupy a mechanizmy na zabezpečenie súladu s Rotterdamským dohovorom

               Podnet predložený …

               Rozhodol(-la) sa prijať prílohu VII k dohovoru, v ktorej sa stanovujú postupy a mechanizmy na zabezpečenie súladu s Rotterdamským dohovorom, ako sa uvádza v prílohe k tomuto rozhodnutiu.

               Dodatok

                  Príloha VII: Postupy a mechanizmy na zabezpečenie súladu s Rotterdamským dohovorom

                           (1)

                           Týmto sa ustanovuje Výbor pre zabezpečenie súladu (ďalej len „výbor“).

                     Členovia

                           (2)

                           Výbor sa skladá z 15 členov. Členov nominujú zmluvné strany a volí ich konferencia zmluvných strán na základe spravodlivého zemepisného zastúpenia piatich regionálnych skupín Organizácie spojených národov.

                           (3)

                           Členovia musia mať odborné znalosti a osobitné kvalifikačné predpoklady v oblasti, na ktorú sa vzťahuje dohovor. Svoju funkciu musia vykonávať objektívne a v súlade s najlepšími záujmami dohovoru.

                     Voľba členov

                           (4)

                           Konferencia zmluvných strán na svojom prvom zasadnutí po nadobudnutí účinnosti tejto prílohy zvolí osem členov výboru na jedno funkčné obdobie a sedem členov na dve funkčné obdobia. Na každom ďalšom riadnom zasadnutí zvolí nových členov na celé dve funkčné obdobia, ktorí nahradia tých členov, ktorých funkčné obdobie sa skončilo alebo sa čoskoro skončí. Členovia nemôžu vykonávať svoju funkciu dlhšie ako počas dvoch za sebou nasledujúcich funkčných období. Na účely tejto prílohy pojem „funkčné obdobie“ je obdobie, ktoré sa začína na konci jedného riadneho zasadnutia konferencie zmluvných strán a končí sa na konci nasledujúceho riadneho zasadnutia konferencie zmluvných strán.

                           (5)

                           Ak člen výboru odstúpi alebo nie je inak schopný dokončiť svoje funkčné obdobie alebo vykonávať svoje funkcie, strana, ktorá tohto člena nominovala, určí náhradníka, ktorý bude danú funkciu vykonávať na zostávajúce funkčné obdobie.

                     Predstavitelia výboru

                           (6)

                           Výbor si zvolí predsedu. Výbor si v súlade s pravidlom 30 rokovacieho poriadku konferencie zmluvných strán zvolí podpredsedu a spravodajcu na základe rotácie.

                     Zasadnutia

                           (7)

                           Výbor zasadá podľa potreby a podľa možnosti vždy v spojení so zasadnutiami konferencie zmluvných strán alebo iných orgánov dohovoru.

                           (8)

                           S výhradou odseku 9 sú zasadnutia výboru otvorené pre zmluvné strany a verejnosť, pokiaľ výbor nerozhodne inak.
                           Ak sa výbor zaoberá podnetmi podľa odseku 12 alebo 13, zasadnutia výboru sú otvorené pre zmluvné strany, ale nie pre verejnosť, pokiaľ zmluvná strana, ktorej súlad sa spochybňuje, nerozhodne inak.
                           Zmluvné strany alebo pozorovatelia s prístupom na zasadnutie nemajú právo zúčastniť sa na zasadnutí, pokiaľ výbor a zmluvná strana, ktorej súlad sa spochybňuje, nerozhodnú inak.

                           (9)

                           Ak sa podá podnet súvisiaci s možným nesúladom zmluvnej strany, výbor danú zmluvnú stranu vyzve, aby sa zúčastnila na posúdení podnetu. Daná zmluvná strana sa však nemôže zúčastniť na vypracovaní a prijatí odporúčania alebo záveru výboru.

                           (10)

                           Výbor vynaloží maximálne úsilie na dosiahnutie dohody o všetkých podstatných otázkach konsenzom. Ak to nie je možné, v správe sa zohľadnia stanoviská všetkých členov výboru. Ak sa napriek všetkému vynaloženému úsiliu o dosiahnutie konsenzu nedosiahne dohoda, ako posledná možnosť sa prijme akékoľvek rozhodnutie štvorpätinovou väčšinou hlasov prítomných a hlasujúcich členov alebo ôsmich členov, podľa toho, ktoré číslo je vyššie. Výbor je uznášaniaschopný, ak je prítomných desať členov.

                           (11)

                           Všetci členovia výboru sa musia vyhýbať priamym alebo nepriamym konfliktom záujmov v prípade akejkoľvek záležitosti, ktorú posudzuje výbor. Ak sa člen ocitne v priamom alebo nepriamom konflikte záujmov alebo je občanom štátu, ktorý je zmluvnou stranou, ktorej súlad sa spochybňuje, upozorní výbor na túto problematiku ešte pred jej riešením. Dotknutý člen sa nesmie zúčastniť na vypracúvaní a prijímaní odporúčania výboru týkajúceho sa danej záležitosti.

                           (12)

                           Podnety môže podľa pododsekov a) a b) podávať písomne, a to cez sekretariát:

                                       a)

                                       zmluvná strana, ktorá sa domnieva, že napriek maximálnemu vynaloženému úsiliu nie je alebo nebude schopná plniť určité povinnosti vyplývajúce z dohovoru. Takýto podnet by mal obsahovať podrobnosti o tom, ktorých špecifických povinností sa týka, a posúdenie dôvodu, prečo zmluvná strana nemusí byť schopná plniť uvedené povinnosti. Ak je to možné, poskytnú sa podporné informácie alebo rady, kde dané podporné informácie možno nájsť. Podnet môže obsahovať návrhy riešení, ktoré by podľa zmluvnej strany mali najlepšie zodpovedať jej osobitným potrebám;

                                       b)

                                       zmluvná strana, ktorá je priamo dotknutá alebo pravdepodobne bude priamo dotknutá tým, že si iná zmluvná strana údajne neplní povinnosti vyplývajúce z dohovoru. Zmluvná strana, ktorá má v úmysle podať podnet podľa tohto pododseku, by najprv mala uskutočniť konzultácie so zmluvnou stranou, ktorej súlad s dohovorom sa spochybňuje. Podnet by mal obsahovať údaje o tom, ktorých špecifických povinností sa týka, a informácie na jeho opodstatnenie vrátane upresnenia súčasného, prípadne pravdepodobného budúceho vplyvu na danú zmluvnú stranu.

                           (13)

                           V záujme posúdenia možných ťažkostí, s ktorými sa zmluvné strany stretávajú pri plnení svojich povinností v zmysle článku 4 ods. 1, článku 5 ods. 1 a 2 a článku 10 dohovoru, výbor po prijatí informácií od sekretariátu, ktoré dané zmluvné strany poskytli podľa uvedených ustanovení, písomne informuje zmluvnú stranu o predmetnej záležitosti. Ak sa záležitosť nevyrieši do 90 dní prostredníctvom konzultácií cez sekretariát s dotknutou zmluvnou stranou a výbor záležitosť ďalej posúdi, urobí tak v súlade s odsekmi 16 až 24.

                           (14)

                           Sekretariát postúpi podnety predložené podľa pododseku 12 písm. a) do dvoch týždňov od ich prijatia členom výboru na prerokovanie na nasledujúcom zasadnutí výboru.

                           (15)

                           Sekretariát zašle do dvoch týždňov od prijatia akýchkoľvek podnetov podaných podľa pododseku 12 písm. b) alebo v zmysle odseku 13 kópiu zmluvnej strane, ktorej súlad s dohovorom sa spochybňuje, a členom výboru na posúdenie na nasledujúcom zasadnutí výboru.

                           (16)

                           Zmluvné strany, ktorých súlad sa spochybňuje, môžu predložiť odpovede alebo pripomienky v rámci každého kroku postupu opísaného v tomto rozhodnutí.

                           (17)

                           Bez toho, aby bol dotknutý odsek 16, by sa dodatočné informácie poskytnuté zmluvnou stranou, ktorej súlad sa spochybňuje v reakcii na podanie podnetu, mali postúpiť sekretariátu do troch mesiacov odo dňa prijatia podnetu danej zmluvnej strany, pokiaľ si okolnosti konkrétneho prípadu nevyžadujú predĺženie uvedenej lehoty. Uvedené informácie sa bezodkladne zašlú členom výboru na posúdenie na nasledujúcom zasadnutí výboru. Ak sa podnet podal v zmysle pododseku 12 písm. b), sekretariát postúpi informácie aj zmluvnej strane, ktorá ho podala.

                           (18)

                           Výbor môže rozhodnúť, že sa nebude zaoberať podnetmi, ktoré považuje za:

                                       a)

                                       nevýznamné;

                                       b)

                                       zjavne nepodložené.

                     Podpora

                           (19)

                           Výbor zváži všetky podnety predložené v súlade s odsekom 12 alebo v zmysle odseku 13 s cieľom zistiť fakty a hlavné príčiny predmetnej záležitosti a pomôcť pri jej riešení, pri zohľadnení článku 16 dohovoru. Výbor môže zmluvnej strane na tento účel poskytnúť:

                                       a)

                                       poradenstvo,

                                       b)

                                       nezáväzné odporúčania,

                                       c)

                                       akékoľvek ďalšie informácie potrebné na pomoc zmluvnej strane pri vypracúvaní plánu na zabezpečenie súladu vrátane časových harmonogramov a cieľov.

                     Možné opatrenia na riešenie problémov súvisiacich so súladom

                           (20)

                           Ak výbor po uskutočnení postupu zameraného na podporu stanoveného v odseku 19 a po zohľadnení príčiny, typu, stupňa a frekvencie ťažkostí so zabezpečením súladu (vrátane finančných a technických kapacít zmluvných strán, ktorých súlad sa spochybňuje) považuje za potrebné navrhnúť ďalšie opatrenia na riešenie problémov súvisiacich so súladom zmluvnej strany, môže konferencii zmluvných strán s prihliadnutím na jej možnosti podľa článku 18 ods. 5 písm. c) dohovoru odporučiť, aby zvážila nasledujúce opatrenia, ktoré sa v záujme dosiahnutia súladu majú prijať v súlade s medzinárodným právom:

                                       a)

                                       ďalšia podpora v zmysle dohovoru pre dotknutú zmluvnú stranu vrátane prípadného uľahčenia prístupu k finančným zdrojom, technickej pomoci a budovaniu kapacít;

                                       b)

                                       poskytovanie poradenstva, pokiaľ ide o zabezpečenie budúceho súladu, s cieľom pomôcť zmluvným stranám vykonávať ustanovenia dohovoru a podporovať spoluprácu medzi všetkými zmluvnými stranami;

                                       c)

                                       požiadanie dotknutej zmluvnej strany, aby poskytla aktualizované informácie o svojom úsilí;

                                       d)

                                       vydanie vyhlásenia s vyjadrením obáv, pokiaľ ide o možný budúci nesúlad;

                                       e)

                                       vydanie vyhlásenia s vyjadrením obáv, pokiaľ ide o súčasný nesúlad;

                                       f)

                                       požiadanie výkonného tajomníka o zverejnenie prípadov nesúladu;

                                       g)

                                       odporúčanie, aby situáciu týkajúcu sa nesúladu riešila príslušná zmluvná strana (zodpovedná za daný nesúlad) s cieľom vyriešiť ju.

                     Zaobchádzanie s informáciami

                           (21)

                                          (1)

                                          Výbor môže prostredníctvom sekretariátu dostávať relevantné informácie:

                                                      a)

                                                      od zmluvných strán;

                                                      b)

                                                      z príslušných zdrojov, ak to považuje za potrebné a vhodné, s predchádzajúcim súhlasom príslušnej zmluvnej strany alebo podľa pokynov konferencie zmluvných strán;

                                                      c)

                                                      z mechanizmu klíringového strediska dohovoru a od príslušných medzivládnych organizácií. Výbor dané informácie poskytne dotknutej zmluvnej strane a vyzve ju, aby k nim predložila pripomienky.

                                          (2)

                                          Výbor môže okrem toho sekretariát požiadať o informácie (podľa potreby vo forme správy) týkajúce sa záležitostí, ktoré výbor posudzuje.

                           (22)

                           Na účely skúmania systémových otázok týkajúcich sa všeobecného súladu podľa odseku 25 môže výbor:

                                       a)

                                       požadovať informácie od všetkých zmluvných strán;

                                       b)

                                       v súlade s príslušnými usmerneniami konferencie zmluvných strán požadovať relevantné informácie z akýchkoľvek spoľahlivých zdrojov a od externých odborníkov a

                                       c)

                                       konzultovať so sekretariátom a vychádzať z jeho skúseností a vedomostnej základne.

                           (23)

                           Podľa článku 14 dohovoru musí výbor, každá zmluvná strana a každá osoba, ktorá sa zúčastňuje na rokovaniach výboru, chrániť dôvernosť informácií, ktoré boli ako dôverné získané.

                     Monitorovanie

                           (24)

                           Výbor pre zabezpečenie súladu by mal monitorovať dôsledky opatrení prijatých podľa odsekov 19 alebo 20.

                     Všeobecné otázky týkajúce sa súladu

                           (25)

                           Výbor pre zabezpečenie súladu môže preskúmať systémové otázky všeobecného súladu v záujme všetkých zmluvných strán, ak:

                                       a)

                                       to požaduje konferencia zmluvných strán,

                                       b)

                                       výbor pri konaní v súlade s jeho funkciami vyplývajúcimi z dohovoru a na základe informácií od zmluvných strán, ktoré sekretariát získal a predložil výboru, rozhodne o potrebe preskúmať problém všeobecného nesúladu a predložiť o ňom správu konferencii zmluvných strán.

                     Správy určené konferencii zmluvných strán

                           (26)

                           Výbor predloží na každom riadnom zasadnutí konferencie zmluvných strán správu, v ktorej sa zohľadní:

                                       a)

                                       práca, ktorú výbor vykonal;

                                       b)

                                       závery alebo odporúčania výboru;

                                       c)

                                       budúci program práce výboru vrátane harmonogramu očakávaných zasadnutí, ktoré považuje za potrebné na splnenie svojho pracovného programu, na posúdenie a schválenie konferenciou zmluvných strán.

                     Iné pomocné orgány

                           (27)

                           Ak sa činnosti výboru v určitých otázkach prekrývajú so zodpovednosťami iného orgánu Rotterdamského dohovoru, konferencia zmluvných strán môže nariadiť výboru, aby uskutočnil konzultácie s daným orgánom.

                     Výmena informácií s inými príslušnými mnohostrannými environmentálnymi dohodami

                           (28)

                           Výbor môže v relevantných prípadoch požadovať špecifické informácie (na žiadosť konferencie zmluvných strán alebo priamo) od výborov pre zabezpečenie súladu, ktoré sa zaoberajú nebezpečnými látkami a odpadom v rámci iných príslušných mnohostranných environmentálnych dohôd, a informovať konferenciu zmluvných strán o týchto činnostiach.

                     Preskúmanie mechanizmu na zabezpečenie súladu

                           (29)

                           Konferencia zmluvných strán pravidelne preskúmava vykonávanie postupov a mechanizmov stanovených v tejto prílohe.

                     Vplyv na urovnávanie sporov

                           (30)

                           Týmito postupmi a mechanizmami nie je dotknutý článok 20 dohovoru.